Grosswangen

Grosswangen estas komunumo en la distrikto Sursee en Kantono Lucerno, Svislando. Ĝi havis 2896 loĝantojn je la 31-a de decembro 2008.

 Geografio 
Grosswangen situas en la tiel nomita Rot-Valo proksimume 5 kilometrojn okcidento de la Lago de Sempach.
La komunumo konsistas krom el la ĉefvilaĝo Grosswangen mem el la vilaĝoj Innerdorf, Oberdorf, Rot, Sigerswil kaj Stettenbach.

La teritorio de la komunumo etendiĝas sur areo de 19,70 km², de kiuj 15,3% estas kovritaj de arbaro, 78,3% servas por agrikulturo kaj 5,9% por setlado. Fonto: Profilo de la komunumo sur la kantona retejo

 Najbaraj komunumoj 
La komunumo Grosswangen limas en nordo al Mauensee kaj Oberkirch, en oriento al Buttisholz, en sudo al Menznau kaj Willisau kaj en okcidento al Ettiswil.

 Trafiko 
La komunumo estas konektita al la publika transportreto per la aŭtobuslinio de Lucerno al Ettiswil. Tra la komunumo pasas la kantona ĉefvojo de Emmenbrücke al Dagmersellen. La plej proksima alveturejo al la svisa aŭtovojo A2 situas en distanco de 8 kilometroj oriente en Sursee.

 Historio 
La unua dokumenta mencio de Grosswangen datiĝas el la jaro 893 kiel Wanga. Fonto: Walter Frey: Grosswangen en la Historia Leksikono de Svislando (20.2.2007)

Dum mezepoko en Grosswangen regis la Habsburgoj. Kiel parto de la Voktejo Wolhusen ĝi estis vendita en la jaro 1405 de la Habsburgoj al la urbo Lucerno, kiu atribuis ĝi tiam al la lucerna voktejo Ruswil. Dum la tempo de la Helveta Respubliko, la komunumo apartenis al la helveta distrikto Willisau. Per la mediacia akto de 1803 ĝi estis atribuita al la distrikto Sursee de Kantono Lucerno.

 Notoj kaj referencoj 


 Eksteraj ligiloj 
 Oficiala retejo de la komunumo Grosswangen
 Profilo de la komunumo en la kantona retejo
 Grosswangen en la Historia Leksikono de Svislando